«Бөгөн беҙ сир таралған ауылдарҙа халыҡ менән осраштыҡ, белгестәр уларҙың һорауҙарына яуап ҡайтарҙы. Кешенең күҙ төбәп торған малы сирләй, шуға күрә был проблема күптәрҙе борсой. Сирҙе бөтөрөү һәм иҫкәртеү маҡсатында тораҡ пункттарға карантин посы ҡуйылды. Карантин 3-4 аҙнаға индерелде, әлегә хәл даими күҙәтеүгә алынды. Иртәгә беҙгә вакцина килтерелергә тейеш, ул 15 саҡрым радиустағы барлыҡ малдарға ла эшләнәсәк. Яҡынса һигеҙ ауыл. Әлбиттә, 2021 йыл ауыл хужалығы өсөн еңелдән булманы: ҡара сиңерткә, ебәк күбәләге, ҡоролоҡ, һуңынан урман янғындары өҫтәлде. Әлеге проблеманы иһә тиҙ арала хәл итербеҙ тип ышанам», - тип белдерә район башлығының беренсе урынбаҫары Азат Шәрипов.